cyanic-selkie/wikianc huggingface dataset:
Ivan Ukhov
2006/2007
I 2006 oppnådde Ukhov en personlig rekord på 2,33 meter, i Langen. Han hoppet 2,39 innendørs i Moskva 28. januar 2007 (nasjonal rekord), noe som rangerte ham på delt sjetteplass blant de beste innendørs høydehoppere gjennom tidene.
2008/2009
I september 2008 fikk Ukhov mye negativ oppmerksomhet ettersom han deltok under et internasjonalt stevne i Lausanne i åpenbart beruset tilstand. Han greide ikke et eneste gyldig hopp og tilstod senere at han hadde drukket Red Bull og vodka før konkurransen. Hann fikk en sterk advarsel av IAAF, men slapp en offisiell utestenging. Han deltok ikke i IAAF Gand Prix møter resten av sesongen.
Ukhov kom sterk tilbake for innendørssesongen 2009 og hoppet i Athen 25. februar 2,40 m, en ny russisk rekord, og årsbeste i verden. Han forbedret også sin utendørsrekord 25. juli 2009 under det russiske mesterskapet i Tsjeboksary, da han vant med høyden 2,35.
2010/2011
I mars 2010 vant Ukhov VM innendørs i Doha, Qatar med 2,36 m. Han klarte ikke å slå landsmannen Aleksander Shustov under EM i friidrett 2010 i Barcelona. Han var likevel den klart beste høydehopperen gjennom sesongen, noe han bekreftet med å vinne i fire av sju Diamond League stevner og dermed også sammenlagt.
MF «Firda»
MF «Firda», senere «Svanøy», var en bilferge bygget i 1961 for Fylkesbaatane i Sogn og Fjordane. Fergen gikk i rute for rederiet frem til 1990.
Ivan Ukhov
2010/2011
Ukovs høyere hopp leverte han stort sett innendørs. Også i 2011 hadde han en bra innendørssesong med tre hopp over 2,38 m, deriblant seieren i EM innendørs i Paris i mars.
2019
1. februar 2019 ble OL-gullmedaljevinneren Ivan Ukhov fratatt medaljen ved en domsavsigelse. I 2021 ble Erik Kynard tildelt gullmedaljen.
Færøyenes politiske system
Færøyenes politiske system består av politiske institusjoner, de politiske beslutningsprosessene og innholdet i de politiske beslutningene på Færøyene. Færøyene tilhører det danske riket, men har indre selvstyre regulert i Hjemmestyreloven av 1948. Færøyene har ikke en egen grunnlov. Færøyenes statsrettslige stilling har vært gjenstand for vitenskapelig og politisk debatt.
Det indre selvstyret utøves innenfor rammen av et representativt demokrati og konstitusjonelt monarki. Danmarks monark er også Færøyenes statsoverhode. Danmarks stedlige representant er riksombudsmannen. Færøyenes indre selvstyre er gradvis utvidet til alle områder, unntatt statsforfatningen, statsborgerskap, høyesterett, utenriks-, sikkerhets- og forsvarspolitikk samt valuta- og pengepolitikk. Færøyene skal derimot ha innflytelse og medvirkning i utenriks- og sikkerhetspolitikken.
Den lovgivende makten ligger hos en nasjonalforsamling, Lagtinget, på færøysk Løgtingið. Her praktiseres et ettkammer- og flerpartisystem. Statsministeren, på færøysk løgmaðurin, «lagmannen», er sjef for regjeringen. Statsministeren er også overhode for statskirken på øyene. Den dømmende makten ligger hos Færøyenes domstol, som er en førsteinstansdomstol i det danske rettsvesenet.
Færøyene er inndelt i seks sysler og 30 kommuner, men bare kommunene har en politisk-administrativ funksjon.
Statsoverhode
Som del av det danske riket er Færøyenes offisielle statsoverhode dronning Margrethe II av Danmark, og hennes stedlige representant er riksombudsmann Dan Michael Knudsen. Ettersom Danmark er et konstitusjonelt monarki, blir allikevel statsminister Kaj Leo Johannesen Færøyenes fremste talsperson ved siden av Danmarks statsminister, Lars Løkke Rasmussen. Færøyenes statsminister er det formelle overhodet i statskirken på øyene, Fólkakirkjan, selv om den faktiske lederen er biskop Jógvan Fríðriksson. Embetet som statsminister har røtter tilbake til Lagtingets lagmann, men sistnevnte har sterkere paralleller til dagens lagtingsformann (ordstyreren i Lagtinget).
Regjeringen
Færøyenes regjering (landsstýri, «landsstyre») utnevnes og ledes av en statsminister (løgmaður, «lagmann»), og er den utøvende myndighet på Færøyene. Etableringen av regjeringen som institusjon kom som følge av Hjemmestyreloven av 1948, og senere har myndighetsområdet blitt utvidet med Fámjinerklæringen og den påfølgende Overtagelsesloven i 2005. Overtagelsesloven åpnet muligheten for at de færøyske myndighetene kan overta samtlige saker og saksområder, bortsett fra statsforfatningen, statsborgerskap, Høyesterett, utenriks-, sikkerhets- og forsvarspolitikk samt valuta- og pengepolitikk. I 2007 ble Fólkakirkjan, Færøyenes statskirke (og verdens minste som sådan), helt uavhengig fra Den danske kirke, og har statsministeren som sin (offisielt) øverste leder.
Utenriksforhold ivaretas fortsatt stort sett av regjeringen i København, men med Overtagelsesloven har Færøyene gradvis overtatt mer av dette saksfeltet. Færøyenes regjering kan overfor fremmede stater og i mellomfolkelige organisasjoner forhandle og inngå folkerettslige avtaler, herunder forvaltningsavtaler, der hvor dette fullt ut faller inn under deres saksområder. Færøyene har ikke egne ambassader, men derimot representasjoner (sendistovur) i Brussel (EU), København, London og New York.
Departementer
I begynnelsen fantes det ikke egne fagdepartementer, og medlemmene av regjeringen, med unntak av statsministeren, var dermed alle å betrakte som ministre uten portefølje. Etterhvert ble alle ministrene tilknyttet fagdepartementer med en fast stab.
Færøyene har i dag åtte departementer. Den sittende statsministeren velger selv sammensetningen av departementer, som så settes under politisk ledelse av en minister (landsstýrismaður eller -kvinna). Færøyene har ingen statssekretærer eller lignende. Departementene hadde tidligere svært sammensatte ansvarsområder (og dertil hørende lange navn), men fra 1998 har departementsstrukturen ligget temmelig fast, slik at blant annet kontinuiteten i arbeidet er sterkere ivaretatt. Samme år fikk de fleste departementene dagens struktur, men Sosial- og helsedepartementet ble delt i 2002, og Selvstyre- og justisdepartementet og Olje- og miljødepartementet ble slått sammen til Innenriksdepartementet i 2004. Fra 2005 har regjeringen også fått større ansvar for utenrikspolitikken, og i den forbindelse har Utenrikstjenesten, som er likestilt med departementene, blitt opprettet. Utenrikstjenesten bar tillike navnet Utenriksdepartementet fra 2008 til 2011.
Lagtinget
Lagtinget (Løgtingið) er parlamentet på Færøyene, og er et av de eldste parlamenter i verden. Lagtinget ble gjenåpnet etter noen år i 1852, og færøyingene har siden valgt dets medlemmer ved valg med opptil fire års mellomrom. I dag har alle færøyinger over 18 år stemmerett. Siden 1906 har lagtingsmedlemmene organisert seg i politiske partier. Fra 1948 utgår også Færøyenes regjering, i henhold til Hjemmestyreloven, fra Lagtinget. I dag har Lagtinget 33 medlemmer fordelt på seks politiske partier, alle direktevalgt i én valgkrets. Forhandlingene ledes av lagtingsformann Hergeir Nielsen. Riksombudsmann Dan Michael Knudsen representerer Danmark på Færøyene og deltar i Lagtingets forhandlinger uten stemmerett.
Lagtinget arbeider etter de formelle reglene som er nedfelt i Hjemmestyreloven og Lagtingets forretningsorden. Kun statsministeren, et regjeringsmedlem eller et lagtingsmedlem kan fremme forslag i Lagtinget. Saker legges frem for Lagtinget på fem forskjellige måter:
Domstolen
Færøyenes domstol (Føroya Rættur), tilsvarende en tingrett, omfatter hele øyriket og har sitt sete i Tórshavn. Det ligger også en ekstra rettssal på Suðuroy. Ved domstolen arbeider to dommere (sorenskrivere), én hjelpedommer, tre dommerfullmektige og sytten kontorister. Den ene sorenskriveren, den såkalt administrativt ledende sorenskriveren, er også formann i Overformynderiet. Inntil 1816 fungerte Lagtinget som både lovgivende og dømmende makt. Sorenskriverembedet på Færøyene har dog eksistert sammenhengende siden 1583, og administrativt ledende sorenskriver fra 2008 er Henrik Møller. Domstolen har følgende seks avdelinger:
Offisielt språk ved Færøyenes domstol er færøysk.
Appellinstans for Færøyenes domstol er Østre Landsret, som i sin tur har Højesteret som appellinstans.
Politiske partier
De politiske partiene er uavhengige organisasjoner eller grupper som stiller lister ved valg på Færøyene. Siden tidlig på 1900-tallet har partiene spilt en viktig rolle i færøysk politikk, og før dette opererte alle folkevalgte som uavhengige representanter. Etter dannelsen av de første partiene i 1906 har ingen uavhengig kandidat lyktes i å innvelges på Lagtinget.
De to eldste partiene, unionistiske Sambandsflokkurin og separatistiske Sjálvstýrisflokkurin, ble stiftet som følge av striden om færøysk selvstyre i henholdsvis 1906 og 1909. Sjálvstýrisflokkurin ble imidlertid dannet som lagtingsgruppe allerede i 1906. Senere oppstod sosialdemokratiske Javnaðarflokkurin i 1926 og konservative Vinnuflokkurin i 1935, men bakgrunnen for disse var heller økonomisk politikk. I 1940 gikk Vinnuflokkurin inn i dagens Fólkaflokkurin. I 1948 så Tjóðveldisflokkurin dagens lys, som et mer radikalt separatistisk og sosialistisk parti, og dette på grunn av misnøyen med utfallet av folkeavstemningen to år tidligere. Det yngste av dagens seks lagtingspartier, kristendemokratiske Miðflokkurin, ble stiftet i 1992 etter intern misnøye i Kristiligi Fólkaflokkurin. Andre politiske partier har hovedsakelig vært for kortvarige blaff å regne.
Singapore under Paralympiske sommerleker 2016
Singapore deltok under Paralympiske sommerleker 2016 i Rio de Janeiro, Brasil, fra 7. til 18. september 2016.
Før lekene i Rio 2016 hadde Singapore vunnet 6 medaljer (1 gull, 2 sølv og 3 bronse) fra de 7 sommerlekene det hadde deltatt i siden 1988.
Azar Karadaş
Azar Karadaş (født 9. august 1981 på Nordfjordeid) er en norsk fotballtrener og tidligere fotballspiller som er hovedtrener for Brann 2.
Karriere
Etter 2001-sesongen med Brann gikk Karadaş til Rosenborg 13. mars 2002. Karadaş ble solgt videre fra Rosenborg til Benfica for 15,3 millioner norske kroner høsten 2004. Karadaş slo aldri skikkelig gjennom i Portugal og ble leid ut til Portsmouth høsten 2005. Heller ikke her fikk han mye tillit. I januar 2006 gikk det rykter om at Karadaş var på vei tilbake til Brann. I juni 2006 meldte den portugisiske avisen Record at Brann hadde budt 12 millioner kroner for Karadaş. 10. juni bekreftet Karadaş overfor Bergensavisen at han hadde takket nei til klubbene Anderlecht og Dynamo Moskva. 16. juni ble det offentlig at Karadaş igjen skulle være klar for Brann, men Benfica ville ikke gi ham noen bonuser, og overgangen gikk ikke som planlagt.
Karadaş reiste tilbake til Benfica og ble der en liten stund før det ble klart at han skulle lånes ut ett år til Kaiserslautern i tysk 2. Bundesliga. Oppholdet i Kaiserslautern ble ingen suksess, og han fikk også diagnosen kronisk utmattelsessyndrom. Tidlig i august 2007 ble det kjent at Karadaş var i samtaler med Brann om en overgang.
24. august 2007 signerte Karadaş en ny kontrakt med SK Brann som gikk ut 2010-sesongen. Brannsupportene, som ytret sterk misnøye da han gikk til Rosenborg, møtte ham med banner med «Vi hatet deg så mye, fordi vi elsker deg så høyt!»
I 2009 gikk han til den tyrkiske klubben Kasımpaşa. Han debuterte for klubben i kampen mot Gaziantepspor den 13. september 2009, og hans første scoring kom da han scoret ledermålet mot Eskişehirspor 1. november 2009. Han fikk lite spilletid første sesongen og har stort sett kommet inn som innbytter i kampene han har spilt. Han scoret det avgjørende målet i kampen i mai 2012, som gjorde at Kasımpaşa rykket opp sesongen til Türkcell Süper lig. 2012-2013
Meritter
Seriemester med Rosenborg i 2002, 2003 og 2004. Seriemester med Benfica i Portugal i 2004-2005. Norgesmester med Rosenborg i 2003. Seriemester med Brann i 2007
Knut Jørgen Brodahl
Knut Jørgen Brodahl (født 18. april 1985) er en norsk skytter som representerer Fana skytterlag.
Brodahl ble skytterkonge på Landsskytterstevnet 2010 på Elverum. Han skjøt 249 poeng i hovedskytingen og var to poeng foran de nærmeste konkurrentene. Brodahl taklet presset og skjøt fullt hus, 100 poeng i finalen. Knut Jørgen Brodahl sin fetter, Arild Brodahl, ble skytterkonge i 2001.
Stamtre (evolusjon)
Stamtre har i biologien to betydninger som er nært knyttet til hverandre, men som man likevel må skille mellom: Stamtre kan betegne slektskapsforholdene mellom artene. I denne forstand er «stamtre» ensbetydende med fagordet fylogeni (se fylogenetikk). Stamtre kan betegne en grafisk fremstilling av en slektskapshypotese. I denne forstand er «stamtre» ensbetydende med fagordet kladogram (se kladistikk).
Grunnen til at det er viktig å skille mellom disse to betydningene, er at det kun fins én sann fylogeni, men mange måter å fremstille denne på. Det ene sanne stamtreet er et resultat av evolusjonen som har foregått over millioner av år. En gitt stamtrefremstilling (kladogram) er derimot et resultat av menneskelig aktivitet, nemlig fylogenetisk forskning.
Fylogeni
Som sagt fins det kun ett sant stamtre – også kalt livets tre. Dette treet eksisterer ikke i fysisk forstand, men er en relasjon mellom alle organismer, og et resultatet av en evolusjonær prosess der arter har gitt opphav til nye arter. I og med at alle arter har hatt felles stamformer, er også alle arter beslektet med hverandre. Det er disse slektskapsforholdene mellom alle jordens arter som menes med fylogeni eller stamtre. I og med at evolusjonen har foregått på én og kun én måte, fins det også kun ett sant stamtre (om vi kan rekonstruere den, er som sagt et annet spørsmål).
Ukrainas uavhengighetserklæring
Vedtaket i parlamentet kom etter forsøket på statskupp i Sovjetunionen 19. august 1991. Uavhengighetserklæringen ble bekreftet i en folkeavstemning 1. desember 1991. Datoen for uavhengighetserklæringen, den 24. august, er Ukrainas uavhengighetsdag.
Stamtre (evolusjon)
Kladogram
I sin streben etter kunnskap prøver mennesket også å rekonstruere livets tre. Vitenskapen som har dette som sitt mål, er fylogenetikken. Resultatet av en fylogenetisk slektskapsanalyse kan uttrykkes grafisk som en trelignende tegning, et kladogram. Et kladogram er en hypotese som senere kan vise seg å ha vært feil. Det vil si at et gitt kladogram kan overensstemme med deler av fylogenien, eller den kan inneholde feil. På grunn av epistemologiske begrensninger vil vi aldri kunne få kunnskap om samtlige grener i livets tre – og i tilfellet vi likevel skulle gjøre det, vil vi aldri kunne vite sikkert at vi faktisk har lykkes.
Dette er ikke et spesifikt problem for fylogenetikken, men for all vitenskap. Grunnen til at disse problemene fremheves her, er nettopp for å illustrere at uenighet om et gitt kladograms korrekthet ikke betyr at forskere betviler at det fins én sann fylogeni.
Når dette er sagt, fins det allerede store deler av livets tre som er klarlagt med så stor sikkerhet, at det er usannsynlig at slektskapshypotesene vil endre seg vesentlig i fremtiden. Andre deler av stamtreet hefter det seg imidlertid større usikkerhet til.
Hierarkisk skrivemåte
Det fins en alternativ måte å gjengi fylogenien på som ikke benytter seg av kladogrammer. En slik skrivemåte illustrerer med innrykk hvilke grupper som har hatt felles stamarter. Resultatet av å gjengi figur 2 i hierarkisk skrivemåte, er som følger: Her står f.eks. Planktomycetes og øvrige bakterier med større innrykk under ekte bakterier, noe som betyr at de er delgrupper av de ekte bakteriene. På samme måte ser man at arkebakterier og eukaryoter er søstergrupper, altså hverandres nærmeste slektninger, fordi de har samme innrykk under en felles overgruppe.
Er livets tre et tre?
Tre er en mektig metafor, som lett kan misforstås hvis den tolkes for ordrett (se figur 1). Mens f.eks. et eiketre har både en stamme, tykke grener, små kvister og grønne blader, er ikke et stamtre organisert på samme måte. Stamtreets grener er arter, og forgreninger i stamtreet er artsdannelser. Derfor er alle grener i livets tre like tykke i den forstand at alle grener består av nøyaktig én art (se figur 2). Se ellers slektskap for en nærmere forklaring av hvordan stamtrær (kladogrammer) tolkes.
Det hevdes av og til at «livets tre» bør erstattes med en annen metafor, slik som «livets busk» eller «livets nettverk». Bakgrunnen for det første er at mange deler av livets tre ser ut til å være så tette med grener at de ligner mer på en busk enn på et tre. Ikke alle forgreninger trenger m.a.o. å være tvegreninger. Bakgrunnen for den andre kritikken er at det er en forenkling å bare snakke om at grener deler seg. Det forekommer også sammensmeltninger av to grener til én gren og utveksling av gener på tvers av grenene. Det førstnevnte er vanligst blant planter, og er oftest koblet til fordoblingen av kromosomsettet (se polyploidi). Det sistnevnte gjelder for det første enkelte av eukaryotenes celleorganeller, som mitokondrier og kloroplaster (se endosymbiontteorien). Videre har det oppstått enkelte former for symbiose som økologisk sett utgjør selvstendige individer, selv om de dannes av nokså ulike grupper, f.eks. lav som er «samarbeidsprodukter» av sopp og alger. Til slutt opptrer noen typer virus som såkalte vektorer, som overfører DNA fra en art til en annen.
Tre-metaforen har likevel overlevd denne kritikken. For det første er «buskete» slektskapshypoteser noe som gjelder kladogrammet, ikke livets tre: Artsoppdelingene har ikke skjedd samtidig, selv om noen av dem kanskje har overlappet såpass mye at man ikke vil få klarlagt rekkefølgen i etterkant. Men dette er ikke bare mindretallet av forgreningene, det gjelder dessuten bare for vår kunnskap om livets tre, ikke selve livets tre.
José Padilha
José Padilha (født 1. august 1967 i Rio de Janeiro) er en brasiliansk filmregissør. Han er mest kjent for dokumentaren Bus 174, og de to dramafilmene Tropa de Elite og Tropa de Elite - nådeløs fiende. For Tropa de Elite vant han Gullbjørnen ved filmfestivalen i Berlin i 2008. Nådeløs fiende ble sett av over 11 millioner på kino i Brasil, noe som har gjort den til den best besøkte kinofilmen i landets historie.
Stamtre (evolusjon)
Er livets tre et tre?
For det andre dominerer forgreningene helt klart sammensmeltningene i livets tre. Det er også klart feil å ignorere sammensmeltninger, men disse er relativt sett så sjeldne, at helheten av stamtreet fortsatt fortjener å bli omtalt som tre.
José Padilha
Ifølge Padilha danner de tre filmene en trilogi som viser hvordan vold og korrupsjon påvirker de lavere samfunnslag i Rio de Janeiro.
Stamtre (evolusjon)
Er livets tre et tre?
Til slutt kan man anmerke at tre ikke bare er en metafor, men faktisk et fagord fra den matematiske disiplinen grafteori. Et tre i grafteoretisk forstand er et nettverk av noder og kanter som forbinder nodene. Det evolusjonære stamtreet er et spesialtilfellet av et slikt matematisk tre, der kantene er artene og nodene deres forgreninger og/eller sammensmeltninger. I grafteorien omtales en slik struktur som «tre», uavhengig av om forgreninger eller sammensmeltninger overveier, og uavhengig av om treet er buskaktig eller ikke. Matematisk sett er det uansett korrekt å omtale livets tre som nettopp tre.
José Padilha
Padilha skal regissere en remake av RoboCop.
Stamtre (evolusjon)
Hvordan ser livets tre ut?
Se de enkelte gruppene for deres fylogeni, f.eks. dyr, planter, sopp. Se rike, liv eller eksterne lenker for den «store sammenhengen».
Se også
Fylogenetikk, slektskap (evolusjon), systematikk og tre (matematikk).
Aeroporto di Roma-Urbe
Under andre verdenskrig tjente Urbe som militærflyplass, men i 1947 fikk den på nytt sivil status. Flyplassen har egen værstadjon. På flyplassen finnes sivilforsvar, taxifly, flyskole (for både motor- og glidefly) og i øvrig sivilt fly av mindre størrelse. Landingsbanen (16/34) og en del av taxibanene ble nyrenoverte i 2008.
World Wind
World Wind er en virtuell globus utviklet av NASA for bruk på datamaskiner som kjører Microsoft Windows eller GNU/Linux. Det viser NASA og USGS bilder på en 3D-modell av Jorden, og Mars.
Brukeren kan rotere rundt planeten og zoome inn og ut. Stedsnavn og politiske grenser kan slås på. Programmet kan også vise bilder fra andre kartservere som er kompatible med OpenGIS Web Mapping Service.
Datasett tilgjengelig
Blue marble datasett i lav oppløsning er inkludert i nedlastingen. Når brukeren zoomer inn på spesielle områder lastes høyoppløselige bilder ned fra NASA's servere.
Andre data som kan projiseres på globusen inkluderer landegrenser, stedsnavn og linjer som viser lengde- og breddegrader.
George P. Smith
I 2018 ble han sammen med Frances H. Arnold og Gregory P. Winter tildelt Nobelprisen i kjemi for «arbeid med peptider og antistoffer »
Huzhu
Huzhu (kinesisk: 互助土族自治县 ; pinyin: Hùzhù tǔzú Zìzhìxiàn) er et autonomt fylke for tufolket i prefekturet Haidong i provinsen Qinghai i Folkerepublikken Kina.
Befolkningen var på 368,106 innbyggere i 1999.
Folketallet i de større byer i 2000 var.
Kulturminner
Klosteret Chusang Gompa ble i 2006 oppført på Folkerepublikken Kinas liste over kulturminner.
Hofteleddsdysplasi (menneske)
Hofteleddsdysplasi er en tilstand i hofteleddet hvor leddhodet på lårbenet ligger utenfor leddskålen på hoftebenet. Tilstanden kan enten være en medfødt misdannelse eller tilegnet i oppveksten.
Årsak
Hofteleddsdysplasi gir uttrykk for at det er et arvelig komponent og finnes ofte hos flere i samme familie som medvirkende til utviklingen. Det er hyppigst hos barn som er født i seteleie og mest vanlighos jenter. Dersom ikke skaden rettes opp kan barnet få gangvansker og tidlig slitasjegikt.
Forekomst
Det er cirka en prosent av alle nyfødte som får mistanke om hofteleddsdysplasi.
Behandling
Ved tidlig oppdagelse er behandlingen enkel. Barnet behandles med en bred pute (Frekas pute) i fire måneder. Selve puten legges utenpå bleien for å presse lårbenet utover sånn at leddhodet kommer i kontakt med leddskålen slik at leddet får gro seg til. Om ikke diagnosen blir stilt i nyfødtperioden er behandling vanskeligere. Leddhodet må bringes i korrekt leie ved hjelp av strekk,eller i sjeldne tilfeller ved hjelp av operasjon. En sendiagnosering kan medfødre en komplisert og langvarig behandling.
Girls’ Generation (album)
Girls' Generation er et musikkalbum med Girls' Generation, utgitt i 2007. Dette albumet ble utgitt på nytt i 2008 under tittelen Baby Baby.
Mijiu
Mijiu (kinesisk: 米酒, pinyin: Mǐjiǔ, Wade-Giles: Mi-chiu, «risvin») er en kinesisk risvin, jaget fra kleberis. Som fermentert drikke kategoriseres den som en form for huangjiu. Den er som regel helt klar og litt søtlig, likesom sitt japanske motstykke sake. Alkoholgehalten er på mellom 12% og 20%.
Mijiu drikkes vanligvis varm, likesom japansk sake, og den benyttes også i kinesisk matlaging.
Risvinen kan destilleres videre til en sterkere variant, som kalles risbaijiu (米白酒; pinyin: Mǐbáijiǔ).
En ikkefiltrert form som inneholder hele riskorn kalles jiuniang eller laozao.
Referanser
米酒
Slekt
Slekt eller slektskap betegner en felles opprinnelse for enten personer, andre organismer, arter, biologiske grupper eller – i overført betydning – også ideer eller ting. Den nøyaktige definisjonen varierer, avhengig av hvor mange foreldre eller stamformer de relevante enhetene har: Hos mennesker kan oppfatningen av slektskap kulturbetinget avvike fra det genetiske slektskapet:
Forkorting (kunst)
Forkorting, også kalt forkortning, brukes i kunsten mest om det å fremstille legemer på en slik måte at det ferdig fremstilte uttrykket skal virke mest mulig naturtro ved bruk av perspektiviske regler. Forkortning er et virkemiddel og visuelle effekt i billedkunst for i et mer eller mindre flatt bilde å etterlikne synsopplevelsen av en kropp eller gjenstand som betraktes i dybderetningen i en tredimensjonal virkelighet.
Et eksempel er en arm som peker på noe i øyenhøyde, mens modellen dreier seg rundt. Peker armen vekk fra tilskueren, er den usynlig, mens den blir normalt lang i rett vinkel og sees som gradvis kortere etterhvert som den peker mot den som ser. Samtidig vil fingrene og hånden kunne skjule deler av armen og tildels resten av kroppen – noe avhengig av avstand.
Motsatt måtte spesielt billedhoggere forlenge og forvrenge sine «naturtro» statuer dersom de skulle stå i en forhåndsbestemt høyde over tilskueren. (Auguste Rodins «Tenkeren» ser ikke naturlig ut på nært hold, men virker helt riktig på sin rette plass.)
MF «Davik» (1962)
MF «Davik» var en bilferge bygget i 1962 for Fylkesbaatane i Sogn og Fjordane. Fergen gikk i rute for rederiet frem til 2001.
Liste over ICD-10-koder
ICD-10-koder. Alle sykdommer er klassifiserbare gjennom WHOs International Statistical Classification of Diseases and Related Health Problems, hvor den norske oversettelsen er utgitt av KITH på oppdrag fra Sosial- og helsedirektoratet.
Thomas Rusiak
Erik Thomas Rusiak (født 8. november 1976 i Stockholm) er en svensk rapper, hiphop-produsent, musiker og sanger. Rusiaks far var den heller fremstående polske jazz-saxofonisten, Alfred Banasiak. Til å begynne med var Rusiak medlem av den Stockholmbaserte hiphop-gruppen "Sherlock" og senere assosiert med den populære svenske rapperen Petter, som Rusiak jobbet med som producer og innimellom støttende rapper. Rusiak startet sin solokarriere i 2000 med debut-albumet Magic Villa. På sitt første album fikk han god støtte fra flere fremragende svenske artister, blant annet Titiyo, Teddybears STHLM og Christian Falk.
Don McComb
Donald H. McComb (født 24. mars 1934, død 3. juni 2018 i Haddon Township i New Jersey) var en amerikansk fotballspiller som spilte for Boston Patriots i American Football League. I college spilte han for Villanova University.
Han døde 3. juni 2018 i sitt hjem i Haddon Township i New Jersey.
Göteborgs Handels- och Sjöfartstidning
Göteborgs Handels- och Sjöfartstidning, vanligvis forkortet til GHT, var en avis som ble utgitt i Göteborg fra 1832 til 1985. Avisen ble grunnlagt av Magnus Prytz som en fagavis for skipsfartsnæringen. Under sjefredaktør S. A. Hedlund fikk avisen en liberal plattform. Avisen er mest kjent for sjefredaktør Torgny Segerstedt som tiltrådte i 1917 og ledet avisen til han døde i 1945.
Torgny Segerstedt og GHT ble internasjonalt kjent for sin kritikk av Hitler og nazismen, en kritisk linje avisen sto ved fra 1933. Etter utbruddet av andre verdenskrig og besettelsen av Norge ble avisens kritikk tidvis sensurert av svenske myndigheter, av frykt for tyske represalier.
GHT dominerte avismarkedet i Göteborg til 1930-tallet, men mistet så etter hvert posisjonen til fordel for konkurrenten Göteborgs-Posten. Etter mange års synkende opplag ble avisen lagt ned som dagsavis den 8. september 1973, og utkom frem til 1985 som ukeavis.
Fallvind
En fallvind er en søyle med synkende luft som kan føre til kraftig horisontal vind på overflaten. Med vindstyrke opp mot 240 km/t (67 m/s) kan de ofte føre til lignende ødeleggelser som en tornado, og siden de ofte oppstår i forbindelse med kraftige tordenvær blir de av og til tatt for å være nettopp det. Forskjellen på dem er derimot at fallvinder fører til vind ut til alle kanter fra et sentralt punkt på bakken (divergent vind), mens tornadoer har vind som går inn mot senteret av tornadoen (konvergent vind) i en roterende bevegelse.
Fallvinden kan bli spesielt kraftig i forbindelse med tordenvær. Fallvind uten nedbør eller i forbindelse med virga kalles «tørr fallvind», mens fallvind sammen med nedbør kalles «våt fallvind». De fleste fallvindene har en utstrekning som er mindre enn 4 km i diameter på bakken og kalles mikroutbrudd. Er de større enn 4 km i diameter blir de av og til kalt makroutbrudd, og kan i ekstreme tilfeller dekke et 320 km bredt og 1600 km langt område og vare opp mot 12 timer og mer. Prosessene i de mer ekstreme tilfellene er derimot litt annerledes enn for de fleste fallvindtilfellene.
Prosessen starter vanligvis med at hagl eller store regndråper faller gjennom et tørrere luftlag. Haglkorna smelter og regndråpene fordamper, en prosess som krever energi slik at luften blir avkjølt. Kald luft er tyngre enn varm luft, og dette fører da til at den synkende luften akselererer. Når den synkende luften treffer bakken sprer den seg til alle kanter.
Et sjeldnere tilfelle er en type fallvind kalt «varm fallvind», som oppstår når nedbør fordamper i luften, og luften blir komprimert når den synker fra store høyder. Denne komprimeringen fører til en oppvarming av luften. Varme fallvinder oppstår hovedsakelig om natten og kan skape vind opp mot 45 m/s, inneholde svært tørr luft og føre til en temperaturøkning på hele 50 °C. Slike ekstreme temperaturøkninger skjer vanligvis når temperaturen i utgangspunktet er −20 til −30 °C, og varer sjelden mer enn et par timer.
Fallvind, og særlig mikroutbrudd, er svært farlig for flytrafikk, og har ført til flere alvorlige flyulykker.
Zêkog
Zêkog (kinesisk: 泽库县; pinyin: Zékù Xiàn) er et fylke i det autonome prefektur Huangnan i provinsen Qinghai i Folkerepublikken Kina.
Befolkningen var på 47,082 innbyggere i 1999.
Chalcodryidae
Chalcodryidae er en artsfattig familie av biller som bare er kjent fra New Zealand. De ligner på skyggebiller (Tenebrionidae). Det er bare kjent 16 arter, to andre arter i slekten Sirrhas ble nylig overført til familien Perimylopidae.
I Won’t Dance
«I Won't Dance» er en sang komponert av Jerome Kern, med tekst originalt skrevet av Oscar Hammerstein II og Otto Harbach for musikalen Three Sister i 1934. Men Three Sisters var mislykket, og ble raskt glemt, så når tiden kom for å filme Kern-Harbach-musikalen Roberta, ble sangen tatt med i filmen. Den ble slik en slager at den nå er inkludert i alle sceneopptredener og opptak av Roberta.
Chalcodryidae
Utseende
Middelsstore, avlange, mer eller mindre matt brunlige biller. Antennene er nokså lange og trådformede, palpene har et forstørret ytterste ledd. Som vanlig for gruppen Heteromerer har for- og mellomføttene fem ledd, bakføttene fire. Disse leddene er ganske tynne.
I Won’t Dance
For RKO-filmen Roberta (1935) endret Dorothy Fields og Jimmy McHugh sangens tekst, og beholdt kun tittelen, som Hammerstein var opphavet til. Det er Field og McHugs tekst som er best kjent i dag.
Chalcodryidae
Utbredelse
Disse billene finnes bare på New Zealand.
I Won’t Dance
Sangen er anakronistisk brukt som et musikknummer i den TV-lagde biografien om president Franklin D. Roosevelt, Warm Springs, som hovedsakelig finner sted i år 1924.
Menyuan
Menyuan (kinesisk: 门源回族自治县; pinyin: Ményuán huízú Zìzhìxiàn) er et autonomt fylke for huikinesere i det autonome prefektur Haibei i provinsen Qinghai i Folkerepublikken Kina.
Befolkningen var på 145,613 innbyggere i 1999.
Byen Haomen hadde 27,739 innbyggere i 2000.
Buddhagosha
Buddhaghosa var en indisk Theravādabuddhist kommentator, oversetter og filosof fra det 5. århundre. Han arbeidet ved klosteret Anuradhapura Maha Viharaya ved Anuradhapura, Sri Lanka og anså seg selv som en del av skolen Vibhajyavāda og i linje med den singalesiske Mahāvihāra.
Johan Wiig
Johan Elias Wiig (født 18. oktober 1909 i Agdenes, død 22. januar 1998) var en norsk lensmann og motstandsmann i Norge under andre verdenskrig.
Som lensmannsbetjent i Melhus drev han med våpensmugling under krigen, og ble tatt av Henry Rinnan og Gestapo i 1943. Han ble løslatt 19. desember samme år og fortsatte sin illegale virksomhet.
Senere i livet var han i mange år aktiv i Norsk Luthersk Misjonssambands arbeid på Ørlandet, og satt i styret i Trøndelag krets.
Gregory P. Winter
Gregory P. Winter (født 1951 i Leicester, Storbritannia) er en britisk kjemiker.
I 2018 ble han sammen med Frances H. Arnold og George P. Smith tildelt Nobelprisen i kjemi for «arbeid med peptider og antistoffer »
TNT (album)
TNT er et album av Tortoise, utgitt i 1998.
Antikrist
Antikrist (gresk Ἀντίχριστος [antíkʰristόs], jamfør ἀντί [antí], «mot, istedenfor», og χριστός [kʰristόs], «den salvede») er én eller flere personer i kristen og sunnimuslimsk endetidslære (eskatologi) som i «de siste tider» vil forkynne falsk lære om Jesus Kristus, Guds sønn ifølge kristendommen. Betegnelsen «Antikrist» er brukt fem ganger i Johannes' første og andre brev i Det nye testamentet i Bibelen.
Den mystiske Antikrist-skikkelsen har blitt sammenliknet med åndsmakter og figurer andre steder i Bibelen. Spekulasjoner om en personlig Antikrist ble særlig vanlig etter reformasjonen på 1500-tallet, da Martin Luther protesterte mot Den katolske kirken og anklaget paven for å være en falsk «motkristus» som forkynte «vranglære».
Forekomster i Johannesbrevene i Det nye testamentet
I brevene som har navn etter evangelisten Johannes, en av Jesu tolv disipler (apostler), er betegnelsen 'Antikrist' brukt én gang i flertall og fire ganger i entall, som tyder på at forfatteren så for seg at det kunne være flere enn én antikrist:
Brevene ble trolig skrevet en gang mellom år 95 og 110 evt., men dateringen er usikker. Siden ordet 'antikrist' bare er brukt i Johannesbrevene, som kan være forfattet av samme person eller krets som de andre såkalte johanneiske skrifter, er det uvisst om begrepet er konstruert av forfatteren eller har eldre røtter.
Tranebjerg (Samsø)
Tranebjerg er en by i Samsø kommune i Danmark. Den har 839 innbyggere per 2022 og er kommunens administrasjonssenter.
Antikrist
Tolkninger
Ordet 'Antikrist' er oftest knyttet til den religiøse troen på en konkurrerende og antatt ond eksistens, en «motkristus», som skal stå som en antitese i forhold til Jesus fra Nasaret ved «Jesu gjenkomst». Lundes bibelleksikon mener Antikrist representerer både noen som har kommet og som skal komme som en «løgner» og «forfører» i «de siste tider» og motsette seg Gud og Jesus Kristus.
De mystiske skikkelsene har av enkelte blitt tolket både som representanter for eller å være identisk med Satan. Antikrist kan også være en «falsk Kristus» (pseudokhristos), slik Jesus i Markus-evangeliet advarer mot «falske messiaser og profeter», som skal overta rollen til den virkelige Kristus og villede de troende med «vranglære». De fleste teologer mener at Antikrist er samme ugudelige skikkelser eller makter som er omtalt under andre navn i Det gamle og Det nye testamentet, for eksempel i drømmesyn i Daniels bok og gjentatt som «Dyret» i den apokalyptiske Johannes' åpenbaring.
Ingen av disse tolkningene har direkte belegg i brevene fra Johannes, og er spekulasjoner.
De nesten to tusen år gamle bibeltekstene beskriver sin egen samtid som «de siste tider» da den store Antikrist skal vise seg. Siden har kristne kommet med stadig nye profetiske gjetninger om tidsaktuelle personer som hevdes å være den endelige «istedenforkristus»: paver, mektige kirkeledere og religiøse motstandere, romerske keisere, Napoleon, Hitler og andre politikere.
I seinmiddelalderens antijudaistiske forkynnelse, kunstuttrykk og folklore var det vanlig å tro på konkrete demoner og knytte «jøden», Djevelen og Antikrist til hverandre. Antikrist ble også tatt i bruk av protestbevegelser mot kirkens sentralmakt, ikke minst i kirkereformatoren Martin Luthers voldsomme kritikk av paven som Antikrist. I vår tid kommer forslagene gjerne fra evangelikale predikanter som utpeker mektige, internasjonale ledere og personligheter i nyhetene som falske og livsfarlige endetidsfigurer. Ytterliggående kristne kan også se endetidstegn i konspirasjonsteorien om en «ny verdensorden» ledet av en gudløs verdenshersker som forlanger tilbedelse og underkastelse.
Antikrist i islam
Antikrist er også kjent i sunnimuslimske sekter. Mange muslimer tror at Jesus vil vende tilbake til jorda ved endetiden og beseire Antikrist (ad-Dajjal) ved å drepe ham i Lod. Masih ad-Dajjal, «den falske messias», nevnes ikke i Koranen, men er ifølge flere hadither en ond skikkelse som vil opptre tett på «dommedag» for å sette menneskene på prøve. Han vil påstå at han er Gud, men spre død, kaos og ødeleggelse og lokke menneskene til helvete.
Tomblaine
Tomblaine er en kommune i departementet Meurthe-et-Moselle i regionen Grand Est nordøst i Frankrike.
Historie
Det kan belegges bosetting i Tomblaine-området så langt tilbake som 300 år f.Kr., i gallo-romesk tid.
På 1600-tallet raste kriger og hungersnød i området. Folketallet falt dramatisk, men tok seg senere opp igjen. I 1770 tilhørte buens borg prins Ludvig, den fremtidige konge av Frankrike.
Kommunen ble ødelagt under den tyske okkupasjon i 1944. Men den ble senere gjenoppbygd.
Sport
Etappe 7 av Tour de France 2012 den 7. juli startet i denne landsbyen.
Vestli Idrettslag
Vestli Idrettslag (stiftet 19. oktober 1972) er et idrettslag som holder til i Bydel Stovner i Groruddalen i Oslo.
Vestli har tre store idrettsgrupper: Håndball, fotball og tennis.
Håndball
Vestlis håndballag spilte mange år i eliteserien på herresiden, men ble i 2008 degradert til 3. divisjon grunnet dårlig økonomi. Vestli rykket enkelt opp og spiller nå i 2. divisjon.
Klubben er blant annet barndomsklubben til Bjarte Myrhol og klubben hvor Kristian Kjelling gjorde sin eliteseriedebut.
Fotball
A-laget i Fotball spilte i 2013 i 4. divisjon. I 2020 samlet klubben herrenes elitesatsing med Rommen SK i Stovner Sportsklubb. Klubben er blant annet barndomsklubben til Jørgen Isnes, senere spiller for Skeid, Øslo Øst og Lørenskog, og trener for KFUM-Kameratene Oslo.
Tennis
Tennisgruppa i Vestli ble stiftet høsten 1978. Dette som følge av «Björn Borg-boomen» som gjorde at tennissporten hadde stor vekst på denne tiden. Det første året hadde gruppa ca. 200 medlemmer. Under ledelse av Kjell Ødegård ble Vestli tennis på 1980-tallet ledende i Groruddalen og hadde ca. 100 medlemmer. På 90-tallet slet man derimot med få medlemmer og nedslitt anlegg. Paradoksalt var det i dette tiåret man hadde størst suksess i NM for lag da man rykket opp fra 6. divisjon i 1990 til 2. divisjon i 2000. For noen år siden fikk klubben nye fine kunstgressbaner, noe som gjør at det bør være mulighet for ny vekst i tennisen på Vestli.
Liste over kulturminner i Stord
Liste over kulturminner i Stord er en oversikt over fredede og/eller bevaringsverdige bygninger og elementer i Stord. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Tor Bergeron
Tor Bergeron (født Tor Harald Percival Bergeron 15. august 1891 i Storbritannia, død 13. juni 1977) var en svensk meteorolog som satte fram teorier om danning av nedbør i skyer. På 1930-tallet utviklet Bergeron og Walter Findeisen et konsept om at skyer kunne inneholde både underkjølte vanndråper og iskrystaller. Ifølge Bergeron blir mesteparten av nedbøren dannet ved at vann fordamper fra små underkjølte vanndråper og sublimerer på iskrystallene, som så faller som snø eller smelter og faller som regn. Denne prosessen er kjent som bergeronprosessen, og man mener i dag at dette er en av de mest vanlige metodene man får dannet nedbør på.
Gjæring (byggteknikk)
Mer avanserte gjæringer (flerkantede rammer eller listing langs et knippe søyler) kalles forkrøpninger.
Verktøy
Til gjæring brukte en før i tiden en gjærekasse, mens man i dag ofte bruker enten en stillbar gjærsag, en kapp- og gjærsag eller en gjerdesag.
Laurent Cantet
Laurent Cantet (født 15. juni 1961, Melle, Deux-Sèvres) er en fransk regissør og manusforfatter. Han er mest kjent for å ha regissert filmen Klassen, som han mottok Gullpalmen ved filmfestivalen i Cannes for i 2008. Denne filmen ble også nominert til en Oscar for beste fremmedspråklige film.
Qilian
Qilian (kinesisk: 祁连县; pinyin: Qílián Xiàn) er et fylke i det autonome prefektur Haibei i provinsen Qinghai i Folkerepublikken Kina.
Befolkningen var på 44,038 innbyggere i 1999.
Byen Babao hadde 21,076 innbyggere i 2000.
George McGee
George McGee (født 7. oktober 1935 i Baton Rouge i Louisiana) er en tidligere amerikansk fotballspiller som spilte for Boston Patriots i American Football League. I collge spilte han for Southern University.
Viva la Vida or Death and All His Friends
Viva la Vida or Death and All His Friends (eller bare Viva la Vida) er det fjerde studioalbumet fra det britiske rockebandet Coldplay, utgitt i 2008. Viva la Vida er spansk, og direkte oversatt betyr det «lev livet». I mange sammenhenger brukes uttrykket med betydningen «lenge leve», som for eksempel «Viva la revolution» («lenge leve revolusjonen»). Albumillustrasjonen er hentet fra bildet «Liberty Leading the People», som er malt av den franske kunstneren Eugène Delacroix. Maleriet er inspirert av den franske revolusjonen.
Sporliste
Alle sanger skrevet av Guy Berryman, Jon Buckland, Will Champion og Chris Martin, dersom ikke annet er nevnt.
Dmitrij Pozjarskij
Dmitrij Mikhajlovitsj Pozjarskij (russisk: Дмитрий Михайлович Пожарский; født 17. oktober 1577, død 30. april 1642) var en russisk fyrste. Han ledet folkeoppstanden mot det polsk-litauiske styret i perioden kjent som Den store urotiden.
Sammen med Kusma Minin og med støtte fra patriark Filaret dannet Pozjarskij en frivillig hær i Nizjnij Novgorod. Hæren var under Pozjarskijs kommando, og sammen med Moskvas innbyggere greide den russiske hæren i 1612 å befri hovedstaden. I august samme år slo Pozjarskij en polsk-litauisk styrke under Jan Karol Chodkiewicz.
For å minnes seieren fikk Pozjarskij bygget Kazan-katedralen i Moskva. Katedralen ble bygget i tre, og ble ødelagt i en brann i 1632. Tsaren ga deretter ordre om at kirken skulle gjenoppbygges i stein.
Pozjarskij- og Minin-monumentet
På begynnelsen av 1800-tallet ble det bestemt at det skulle lages et monument til ære for Pozjarskij og Minin. Monumentet skulle avdukes i 1812, som markering av at det var 200 år siden seieren over de polske styrkene i Moskva. På grunn av Napoleons felttog i Russland i 1812 kunne avdukingen først skje i 1816.
Monumentet står i dag på Den røde plass i Moskva.
West Potomac Park
West Potomac Park er en park i Washington D.C. tilknyttet det amerikanske nasjonalparksystem. Den ligger ved National Mall, og omfatter parkområdet som strekker seg sørover mot Potomacelven fra vannspeilet mellom Lincolnmonumentet og området rundt Washingtonmonumentet. I parken ligger en rekke nasjonale minnesmerker: Korean War Veterans Memorial, Jefferson Memorial og Franklin Delano Roosevelt Memorial, og omkranser Tidal Basin, en kunstig vik av Potomac som ble anlagt på 1800-tallet og knytter elven til nordenden av Washington Channel.
American Expeditionary Force
AEF hjalp de franske styrkene med å forsvare vestfronten under kampene ved Aisne i mai 1918, og kjempet sin kanskje viktigste kamp ved Meuse-Argonne-offensiven høsten 1918.
AEF ble ledet av general John J. Pershing.
Avledede SI-enheter
SI avledede enheter er måleenheter avledet fra de syv baseenhetene spesifisert av det internasjonale systemet for enheter (SI). De er enten dimensjonsløse eller kan uttrykkes som et produkt av en eller flere av baseenhetene, muligens skalert av en passende potens.
SI har spesielle navn for 22 av disse avledede enhetene (for eksempel hertz, SI-måleenheten for frekvens), men resten gjenspeiler bare deres avledning: for eksempel kvadratmeter (m2), den SI-avledede arealeenheten ; og kilo per kubikkmeter (kg/m3 eller kg⋅m−3), den SI-avledede tetthetsenheten.
Navnene på SI-avledede enheter, når de er skrevet i sin helhet, er alltid med små bokstaver. Imidlertid er symbolene for enheter oppkalt etter personer skrevet med en stor bokstav. For eksempel er symbolet for hertz Hz, men symbolet for meter er m.
Avledede enheter med spesielle navn
Det internasjonale systemet for enheter tildeler 22 avledede enheter spesielle navn, som inkluderer to dimensjonsløse avledede enheter, radian (rad) og steradian (sr).
Trengselsstyrken
Trengselsstyrken (på engelsk Tribulation Force) er andre bok i serien Latt tilbake; om dem som ble igjen etter at Jesus hadde hentet de kristne. Serien er skrevet av Tim LaHaye og Jerry B. Jenkins.
De var blant dem som ble igjen etter at Jesus hadde hentet de kristne. Rayford, Buck, Chloe og Bruce dannet Trengselsstyrken; en gruppe som skal vitne om Jesus, og kjempe mot Antikrist. Rayford Steele og Cameron Williams føler seg presset til å begynne å jobbe for mannen de tror kan være Antikrist. Nicolae Carpathia tar over FN, undertegner en fredsavtale på 7 år med Israel, og begynner å lokke verdens nasjoner sammen for å skape en global landsby. Mens alt dette som det er profetert om i Bibelen skjer begynner Guds dom å falle over jorden.
Anthony Price
Anthony Price (født 16. august 1928 i Hertfordshire i England, død 30. mai 2019) var en britisk forfatter av thrillere og krimromaner.
Price tok graden master of arts ved Universitetet i Oxford i 1952. Han arbeidet som journalist for Westminster Press fra 1952 til 1988, og var redaktør for Oxford Times fra 1972 til 1988.
Han er mest kjent for sine kriminalromaner, beskrevet som en egen miks av thrillere, spionfortellinger og klassiske detektivmysterier. To av bøkene er prisbelønnet av Crime Writers Association. Romanen Other Paths to Glory vant The Gold Dagger for årets beste kriminalroman i 1974. I 2005 ble samme bok som en av syv nominert til The Dagger of Daggers, CWAs jubileumspris for beste kriminalroman utgitt de siste 50 år.
Ingen av bøkene er oversatt til norsk.
Somewhere
«Somewhere» er en sang fra andre akt av musikalen West Side Story med musikk av Leonard Bernstein og tekst av Stephen Sondheim. Låten gjenspeiler hovedfigurene Tony og Marias idé om utopi, men blir sunget av en anonym stemme bak scenen. Sangen er omgitt av dansesekvenser som illustrerer Tony og Marias ønske om å unnslippe gjengkonfliktene i stykket, men gir samtidig en marerittaktig framstilling om hvordan den drømmen kollapser. Låten slutter med:
De samme linjene gjentas på slutten av musikalen, og den tragiske undertonen i låten har ofte blitt sammenlignet med den kalde krigen.
Sangen var også med i filmversjonen av stykket, og denne versjonen ligger på 20.-plass i det amerikanske filminstituttets liste over tidenes beste filmlåter.
MF «Lote» (1962)
MF «Lote» er en bilferge bygget i 1962 for Fylkesbaatane i Sogn og Fjordane. Fergen gikk i rute for rederiet frem til 2002.
Gilde Norsk Kjøtt
Gilde er et registrert varemerke som eies av selskapet Nortura SA.
Opprinnelig var Gilde et varemerke for den nordnorske varianten av det daværende Norges Kjøtt og Fleskesentral. Nord-Norges Salgslag brukte Gilde som varemerkenavn på sine produkt helt til 1964, da hele kjøttsamvirket tok navnet i bruk.
Gilde Norsk Kjøtt BA og Prior Norge BA fusjonerte høsten 2006 og dannet konsernselskapet Nortura BA etter at Stoltenberg-regjeringen opphevet Konkurransetilsynets forbud mot denne sammenslåingen.